द्रुपद के यहाँ हुए स्वयंवर में उपस्थित सभी राजाओं को अपने गुप्तचरों से शीघ्र ही मालूम हो गया कि द्रौपदी का विवाह पाण्डवों के साथ हुआ है। लक्ष्यवेध करने वाले और कोई नहीं, स्वयं वीरवर अर्जुन थे तथा उनका साथी, जिसने शल्य को पटक दिया था और पेड़ उखाड़कर बड़े-बड़े राजाओं के छक्के छुड़ा दिये थे, भीमसैन था। सभी ने पाण्डवों के बच जाने से प्रसन्नता प्रकट की और कौरवों के दुव्र्यवहार से खिन्न होकर उन्हें धिक्कारा।